EUROPA-KOMMISSIONEN Bruxelles, den 4.5.2016 COM(2016) 241 final 2016/0128(NLE) Forslag til RÅDETS FORORDNING om ændring af forordning (EU) 2016/72 for så vidt angår fiskerimuligheder for tobis i visse EU-farvande



BEGRUNDELSE 1.BAGGRUND FOR FORSLAGET •Forslagets begrundelse og formål Med Rådets forordning (EU) 2016/72 fastsættes der fiskerimuligheder for 2016 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for. •Sammenhæng med de gældende regler på samme område De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med Unionens politik for bæredygtig udvikling. •Sammenhæng med Unionens politik på andre områder De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i den fælles fiskeripolitiks nye grundforordning. •Nærhedsprincippet (for områder, der ikke er omfattet af enekompetence) Unionen har enekompetence på det område, som forslaget vedrører, jf. artikel 3, stk. 1, litra d), i traktaten. Nærhedsprincippet finder derfor ikke anvendelse. •Proportionalitetsprincippet Forslaget er i overensstemmelse med proportionalitetsprincippet af følgende grund: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne. •Valg af retsakt Foreslået retsakt: forordning. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter Der tages i forslaget hensyn til feedback fra de interesserede parter og de nationale forvaltninger. •Indhentning og brug af ekspertbistand Forslaget er baseret på den videnskabelige rådgivning fra Det Internationale Havundersøgelsesråd (ICES). •Konsekvensanalyse Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3. •Målrettet regulering og forenkling Ikke relevant. •Grundlæggende rettigheder Ikke relevant. 4.VIRKNINGER FOR BUDGETTET De foreslåede foranstaltninger har ingen budgetmæssige konsekvenser. 5.ANDRE FORHOLD •Nærmere redegørelse for de enkelte bestemmelser i forslaget De foreslåede ændringer har til formål at ændre forordning (EU) 2016/72 som beskrevet nedenfor. I forordning (EU) 2016/72 som ændret ved Rådets forordning (EU) 2016/458 er de samlede tilladte fangstmængder (TAC'er) for tobis i EU-farvande i ICES-afsnit IIa og IIIa og ICES-underområde IV fastsat til 79 219 ton, mens den tilladte fangstmængde for tobis i forvaltningsområde 1 er fastsat til 13 000 ton. Tobis er en art med en kort livscyklus, og resultaterne af realtidsovervågningen bliver først tilgængelige midt i maj. TAC'en for dette område skal ændres i overensstemmelse med disse resultater og den seneste rådgivning fra ICES.



2016/0128 (NLE)

Forslag til RÅDETS FORORDNING om ændring af forordning (EU) 2016/72 for så vidt angår fiskerimuligheder for tobis i visse EU-farvande RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1)Med Rådets forordning (EU) 2016/72 fastsættes der fiskerimuligheder for 2016 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. (2)Med henblik på forvaltningen af fiskerimulighederne for tobis i ICES-afsnit IIa, IIIa og ICES-underområde IV er der i Bilag IID til forordning (EU) 2016/72 defineret syv forvaltningsområder, inden for hvilke der gælder specifikke fangstbegrænsninger. (3)I forordning (EU) 2016/72 som ændret ved Rådets forordning (EU) 2016/458 er de samlede tilladte fangstmængder (TAC'er) for tobis i EU-farvande i ICES-afsnit IIa, IIIa og ICES-underområde IV fastsat til 79 219 ton, mens den tilladte fangstmængde for tobis i forvaltningsområde 1 er fastsat til 13 000 ton. Denne fangstbegrænsning bør nu ændres på grundlag af resultaterne af realtidsovervågningen og i overensstemmelse med den seneste videnskabelige rådgivning fra ICES med henblik på at optimere fangsten fra denne bestand. (4)Forordning (EU) 2016/72 bør derfor ændres. (5)Eftersom ændringen af fangstbegrænsninger har indvirkning på de økonomiske aktiviteter og planlægningen af EU-fartøjernes fangstsæson, bør nærværende forordning træde i kraft umiddelbart efter offentliggørelsen. (6)De fangstbegrænsninger, der er fastsat i forordning (EU) 2016/72, anvendes fra den 1. januar 2016. De bestemmelser i nærværende forordning, der vedrører fangstbegrænsninger, bør derfor også anvendes fra denne dato. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder endnu ikke er opbrugt — VEDTAGET DENNE FORORDNING: Artikel 1

Ændringer af forordning (EU) 2016/72 Oplysningerne om tobis (Ammodytes spp.) i EU-farvande i ICES-afsnit IIa, IIIa og ICES-underområde IV i bilag IA til forordning (EU) 2016/72 affattes således: Art: Tobis Område: EU-farvande i IIa, IIIa og IV(1) Ammodytes spp. Danmark p.m. (2) Analytisk TAC Det Forenede Kongerige p.m. (2) Artikel 3 i forordning (EF) nr. 847/96 anvendes ikke. Tyskland p.m. (2) Artikel 4 i forordning (EF) nr. 847/96 anvendes ikke. Sverige p.m. (2) Unionen p.m. TAC p.m. (1) Undtagen farvande inden for 6 sømil fra Det Forenede Kongeriges basislinjer ved Shetlandsøerne, Fair Isle og Foula. (2) Med forbehold af landingsforpligtelsen kan fangster af ising, hvilling og makrel fratrækkes op til 2 % af kvoten (OT1/*2A3A4) under forudsætning af, at højst 9 % af den samlede kvote for tobis udgøres af disse fangster og bifangster af de arter, der er omfattet af artikel 15, stk. 8, i forordning (EU) nr. 1380/2013. Særlig betingelse: Inden for ovennævnte kvoter må der højst fanges nedennævnte mængder i følgende forvaltningsområder for tobis som defineret i bilag IID: Område: EU-farvande med forvaltningsområder for tobis 1 2 3 4 5 6 7 (SAN/234_1) (SAN/234_2) (SAN/234_3) (SAN/234_4) (SAN/234_5) (SAN/234_6) (SAN/234_7) Danmark p.m. 4 717 59 428 5 659 0 206 0 Det Forenede Kongerige p.m. 103 1 299 124 0 5 0 Tyskland p.m. 7 91 9 0 0 0 Sverige p.m. 173 2 182 208 0 8 0 Unionen p.m. 5 000 63 000 6 000 0 219 0 I alt p.m. 5 000 63 000 6 000 0 219 0 Artikel 2

Ikrafttræden Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. januar 2016.